23.1.2001 De Europæiske Fællesskabers Tidende L 21/15 KOMMISSIONENS BESLUTNING af 5. januar 2001 om bemyndigelse til Kongeriget Nederlandene til en midlertidig undtagelse indtil den 31. december 2002 til anvendelse af chlorfluorcarboner (CFC) i doseringsmekanismer i hermetisk forseglede anordninger til implantation i menneskekroppen med henblik på afgivelse af afmålte medicindoser i medfør af artikel 4, stk. 1, i Europa-Parlamentets og Rådets forordning (EF) nr. 2037/2000 om stoffer, der nedbryder ozonlaget (meddelt under nummer K(2000) 4416) (Kun den nederlandske udgave er autentisk) (EØS-relevant tekst) (2001/59/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets forordning (EF) nr. 2037/2000 om stoffer, der nedbryder ozonlaget (), særlig artikel 4, stk. 1, artikel 11, stk. 1, litra f), og artikel 18, og ud fra følgende betragtninger: (1) I artikel 4, stk. 1, i forordning (EF) nr. 2037/2000 forbydes markedsføring og anvendelse af chlorfluorcar- boner. (2) — Ifølge artikel 4, stk. 1, i forordning (EF) nr. 2037/2000 kan Kommissionen efter anmodning fra en kompetent myndighed i en medlemsstat efter proceduren i artikel 18, stk. 2, tillade anvendelse af chlorfluorcarboner indtil den 31. december 2004 i doseringsmekanismer i herme- tisk forseglede anordninger til implantation i menneske- kroppen med henblik på afgivelse af afmålte medicin- doser. (3) — Medtronic producerer systemet Isomed Infusion, der er et implanterbart medicinafgivelsessystem, der anvendes til behandling af kræftsmerter, ikke-malign smerte, spasticitet og kræftkemoterapi. I Isomed-implantatet anvendes der en minimal mængde CFC-114 til at skabe det tryk, der skal til for at afgive medicinen. Der findes ikke for øjeblikket noget alternativ til CFC, men Medtronic søger efter et alternativ. Da pumpen er implanteret i kroppen, kan der ikke udslippe CFC til miljøet under anvendelsen af implantatet. (4) — Kommissionen har undersøgt de tekniske og økono- miske aspekter ved det Isomed Infusion System, der produceres af Medtronic, og erkender, at der ikke for øjeblikket findes teknisk og økonomisk mulige alterna- tive stoffer eller teknologier, og at midlertidig anvendelse (!) EFT L 244 af 29.9.2000, s. 1. af CFC i disse pumper til medicinske formål fortsat er af afgørende betydning. (5) — Nederlandenes kompetente myndigheder har givet deres tilslutning til en midlertidig undtagelse til Medtronic BV, så firmaet kan anvende CFC til produktion og eksport af medicinske medicinpumper indtil den 31. december 2002. (6) — Det udvalg, der er nedsat ved artikel 18 i forordning (EF) nr. 2037/2000 undersøgte denne anmodning på udval- gets møde den 5. oktober 2000 og tilsluttede sig en undtagelse indtil den 31. december 2002 med anven- delse af højst 75 ODP kg CFC og muligheden for, at denne undtagelse kan fornys yderligere to år indtil den 31. december 2004, efter at Kommissionen har set på de tekniske og økonomiske muligheder for at anvende alternative stoffer eller teknologier. (7) — Dei denne beslutning fastsatte foranstaltninger er i over- ensstemmelse med udtalelse fra udvalget — VEDTAGET FØLGENDE BESLUTNING: Artikel 1 I medfør af artikel 4, stk. 1, i forordning (EF) nr. 2037/2000 om stoffer, der nedbryder ozonlaget, meddeles Medtronic BV (NL) tilladelse til at anvende chlorfluorcarboner i doseringsme- kanismer i hermetisk forseglede anordninger til implantation i menneskekroppen med henblik på afgivelse af afmålte medicin- doser indtil den 31. december 2002 med en maksimal mængde på 75 ODP kg. Artikel 2 Kommissionen gennemgår denne undtagelse i 2002 for at undersøge, om den kan forlænges indtil den 31. december 2004 på baggrund af udviklingen af teknisk og økonomisk mulige alternative stoffer eller teknologier.